Rolf Solem

Rolf Solem (1917–2011) var en norsk jurist og politileder som var aktiv i motstandskampen i Norge under andre verdenskrig. Solem var politimester i Oslo fra mars 1974 til november 1985. 

 Andre verdenskrig 
Etter at Norge ble okkupert 9. april 1940, fortsatte Solem sine jusstudier på Universitetet i Oslo, der han tok juridisk embetseksamen i 1942. I 1943 ble han dommerfullmektig i Salten sorenskriveri, som hadde sete i Bodø. I 1943–1944 var han ansatt som sekretær i Norges Gassgeneratorstyre i Oslo. Da han var tilbake i Oslo i 1943 samarbeidet han med blant andre sin gamle klassekamerat fra Rjukan, den sentrale motstandsmannen Gunnar Sønsteby. Sønsteby skrev selv om dette i boken Rapport fra nr. 24:«Våren 1943 hadde jeg også hatt en del kontakt med en klassekamerat, Rolf Solem. (---) Rolf Solem hadde tatt juridikum sammen med Torjus Aarnes og var etterpå dratt nordover til en stilling som dommerfullmektig. Han hadde så tatt en jobb som passet helt utmerket for oss, nemlig i Gassgeneratorstyret. Vi måtte jo ha disse hersens gassgeneratorene på bilene, og han ble en verdifull kontakt til å ordne dette for oss. Dessuten hadde han begynt å arbeide for gruppen vår og var allerede godt inne i tingene.»

 Etter krigen 
Etter frigjøringen ble Solem politifullmektig i Landssvikavdelingen ved Oslo politikammer. I 1946 ble han konstituert som sorenskriver i Kviteseid i Telemark.

 Politimester i Oslo 
Han overtok som politimester i Oslo etter Johan Gjerde i mars 1974, og ble etterfulgt av Willy Haugli i november 1985.

 Lambertseter 
Solem hadde sterk tilknytning til drabantbyen Lambertseter.

 Referanser 

Kategori:Norske politimestere
Kategori:Norske motstandsfolk under andre verdenskrig
Kategori:Personer fra Tinn kommune